钦定古今图书集成/理学汇编/经籍典/第138卷 > 《汉韩婴诗外传二》 > 《荡二》
## 钦定古今图书集成/理学汇编/经籍典/第138卷 > 《汉韩婴诗外传二》 > 《荡二》

智如泉源，行可以为表仪者，人师也。智可以砥行可
以为辅弼者，人友也。据法守职而不敢为非者，人吏
也。当前决意，一呼再诺者，人隶也。故上主以师为佐，
中主以友为佐，下主以吏为佐，危亡之主以隶为佐。
《语》曰：“渊广者其鱼大，主明者其臣惠”，眼观而志合，必
由其中。故同明相见，同音相闻，同志相从，非贤者莫
能用贤。故辅弼左右，所任使者，有存亡之机，得失之
要也。可无慎乎？《诗》曰：“不明尔德，时无背无侧。尔德不
明，以无陪无卿。”